section_heading: Nadgrobne stele s prikazom vrata u rimskoj provinciji Dalmaciji
paragraph_text: Nadgrobne stele s prikazom vrata karakteristične su za rimsku provinciju Dalmaciju, i to za pripadnike VII. legije koja je bila stacionirana u legijskome logoru Tiluriju (Gardun kod Trilja). Točno vrijeme dolaska legije na ovo područje nije utvrđeno, no najviše se autora slaže da je to bilo negdje u vrijeme Batonova ustanka (6. – 9. g.) kada ona dolazi s područja Makedonije ili Mezije. Autori su određeniji za vrijeme odlaska legije te ga smještaju u 61. godinu kada se vojska seli u logor Viminacij u Meziji.Tončinić, Domagoj. ''Spomenici VII. legije na području rimske provincije Dalmacije'', Arheološki muzej u Splitu, Split, 2011. ISBN 978-953-7633-07-3, str. 11-15, 17, 18, 19, 138 - 144, 149, 154, 155, 156, 157, 158, 159, 160 Nakon odlaska VII. legije iz provincije Dalmacije, radionica se, prema akademiku Nenadu Cambiju ne seli s legijom, već ostaje u Dalmaciji. Radionica se seli iz Tilurija u Burn, gdje se stele nastavljaju izrađivati za pripadnike XI. legije Claudia pia fidelis te nakon njenog odlaska za pripadnike IV. legije Flavia felix.